cyanic-selkie/wikianc huggingface dataset:
Trochanteriidae
Utseende
Middelsstore (7-18 mm), langbeinte, svært flate, mørke edderkopper. Edderkoppen kan se ut som den har blitt overkjørt, siden kroppen er svært flat og bred. De har åtte små øyne som danner to tverr-rader. Chelicerene er nokså store og rettet framover og utover. Bakkroppen er avlang, som resten av dyret ganske flat. Et særtrekk er at hofteringen (trochanter) på det bakerste beinparet er forlenget.
Levevis
Disse edderkoppene gjemmer seg gjerne under løs bark eller steiner om dagen. Hunnen lager 3-4 sirkelrunde eggsekker av silke, hver noe større enn hennes egen kropp. Hun legger 50-80 egg i hver av disse.
SPARC Enterprise
Serien er inndelt i T-modellene og M-modellene. T-modellene benytter mikroprosessorene Sun UltraSPARC T1, UltraSPARC T2 og UltraSPARC T2+. M-modellene har hentet sitt navn fra det engelske ordet mainframe (stormaskin), og benytter mikroprosessorene SPARC64 VI og SPARC64 VII.
Trochanteriidae
Utbredelse
De fleste artene lever i Australia, men familien er også registrert i Sør-Amerika, Kanariøyene, Afrika, Madagaskar, India, Korea, Japan og Ny-Guinea.
Mikkel Vendelin Olesen
Mikkel Vendelin Olesen (født 1967) er en dansk forretningsmann.
Han har handelsvitenskapelig avgangseksamen (HA) fra Aalborg Universitetscenter fra 1988 og er cand.merc. i internasjonal bedriftsøkonomi fra 1990. Han var sentersjef hos Apple Center ComputerMac A/S 1990–1993 og eksport- og markedsføringsdirektør hos Huset Sand A/S 1993–1998. I 1998 ble han ansatt i IC Companys, hvor han etterhvert var eksportdirektør, helsalgsdirektør, visesalgsdirektør, merkedirektør, salgsdirektør, produkt- og markedsføringsdirektør og fra 2004 konserndirektør.
Fra 2008 er han konsernsjef i gull- og sølvvarefabrikanten Pandora, hvor han fikk i oppgave av grunnleggeren, Per Enevoldsen, å etablere en Pandora-butikk på hovedstrøket i enhver stor by i verden. Vendelin Olesen har gjort seg kjent for sin utradisjonelle lederstil og uformelle fremtoning. Av blant andre Berlingske Nyhedsmagasin har han blitt beskrevet som en «mester i eksekvering».
Rasmus L. Gaasemyr
Rasmus L. Gaasemyr (født 1806 på Breim, død 1856 i Gloppen kommune) var en norsk bonde, lærer og lokalpolitiker. Han var den fjerde ordfører i Gloppen kommune i Sogn og Fjordane og hadde vervet i perioden fra 1846 til 1847.
Living Wigan
Living Wigan er en britisk stumfilm fra 1902.
Rasmus L. Gaasemyr
Gaasemyr var født Hole, men ifølge Per Sandal, i «Soga om Gloppen og Breim», tok han gårdsnavnet Gaasemyr etter at han giftet seg til gården i 1832.
Fylkesvei 3444
Fylkesvei 3444 går mellom Vormli og Kvernvik bruk i Risør kommune. Veien er 1,1 km lang.
Frem til 2019 hadde veien betegnelsen fylkesvei 4 (Aust-Agder).
Kroatisk
Kroatisk er et sydslavisk språk som tales på Balkan. Språket er offisielt i Kroatia og Bosnia-Hercegovina, og i enkelte områder i Italia, Romania, Serbia og Østerrike.
Mellom 5 og 6 millioner mennesker har kroatisk som morsmål. Kroatisk består av tre ganske forskjellige dialekter.
Kroatisk er offisielt språk i Kroatia og i Bosnia-Hercegovina, dette standardspråket baserer på štokavisk, men har også innflytelse fra de to andre dialektene. Standardspråket bruker det latinske alfabetet.
Det finnes flere varianter av štokavisk, der den kroatiske varianten kalles jekavisk og den serbiske ekavisk. En forskjell er at man i jekavisk gjerne sier «je» eller «ije», hvor man i ekavisk bruker «e».
I noen landsbyer innenfor adriaterhavskysten i regionen Molise i Italia er det fremdeles ca. 2 000 personer som snakker (serbo)kroatisk. Disse er for det meste etterkommere etter kroater som flyktet fra tyrkernes framrykking på Balkan på 1200- tallet. De snakker en gammel variant av kroatisk som i motsetning til det moderne språket ikke inneholder tyrkiske lånord.
Pathanamthitta (distrikt)
Pathanamthitta (malayalam: പത്തനംതിട്ട ) er et distrikt i den indiske delstaten Kerala. Distriktets hovedstad er Pathanamthitta.
Demografi
Ved folketellingen i 2011 var det 1,195,537 innbyggere i distriktet, mot 1,234,016 i 2001. Den urbane befolkningen utgjør 11,00 % av befolkningen.
Barn i alderen 0 til 6 år utgjorde 7,65 % i 2011 mot 10,29 % i 2001. Antallet jenter i den alderen per tusen gutter er 964 i 2011 mot 967 i 2001.
Taluker
I Kerala er taluk det tredje administrative nivået, under staten og distriktene. Pathanamthitta distrikt har fem taluker.
Edward Mørk
Edward Bertrand Mørk (1887–1962) var en norsk fagforeningsmann og politiker, tilknyttet Arbeiderpartiet. Han var i tre perioder mellom 1911 og 1917 formann for Norges Socialdemokratiske Ungdomsforbund.
Mørk var utdannet boktrykker og typograf.
Han ble med i Norges Socialdemokratiske Ungdomsforbund fra 1906, og ble forretningsfører i NSU fra 1909. Strengt tatt var han ønsket som formann, men hadde ikke tid på grunn av engasjement i fagforeningen. Han ble valgt til formann første gang på landsmøtet i 1911, da han satt en kort periode før Sverre Krogh tok over. Mørk ble på nytt formann ved landsmøtet i 1912, og satt til 1914, da Kyrre Grepp overtok formannsvervet. Mørk innledet sin tredje og siste periode som NSU-leder på landsmøtet i 1915, og var nå formann til Arvid G. Hansen tok over ved årsskiftet 1916–1917.
Mørk var formann i Oslo faglige samorganisasjon fra 1920 til 1932. Da ble han bestyrer ved Oslo arbeidskontor. Han var også medlem av LO-sekretariatet fra 1925 til 1927, og hadde en rekke kommunale verv.
I 1934 nedla han sine tillitsverv, og ble siden ekskludert fra Arbeiderpartiet. Dette skjedde i kjølvannet av den såkalte Mørk-Slåtto-saken, der det var fremmet beskyldninger om korrupsjon, og beskyldningene ikke ble mortifisert.
Multiple Miggs
FBI-agenten Clarice Starling besøker en psykiatrisk anstalt for å snakke med Hannibal Lecter, som er plassert der. Før hun kommer til ham må hun gå forbi flere celler, blant annet Multiple Miggs sin celle. Han roper noe til henne idet hun er på vei forbi ham. Hannibal Lecter hører dette og da Starling kommer til hans celle spør han henne hva det var Miggs ropte. Hun nøler litt til å begynne med, men etter hvert svarer hun at det Miggs sa til henne var «I can smell your cunt» (som betyr «jeg kan kjenne lukten av fitta di»). Når Lecter og Starling er ferdige og hun er på vei ut, må hun gå forbi Miggs igjen. Denne gangen slenger han sæd i ansiktet på henne.
Vi får ikke vite noe mer om Multiple Miggs i filmen, annet enn at vi får høre at han er død. Hannibal Lecter og Miggs hadde snakket med hverandre gjennom veggen en dag. Personalet fant ham senere den dagen og oppdaget at Miggs hadde svelget sin tunge.
Il padrone delle ferriere
Il padrone delle ferriere er en italiensk stumfilm fra 1919, regissert av Eugenio Perego.
Bayan
Bayan kan være:
Teateråret 1990
Teateråret 1990 er en oversikt over hendelser, verk, fødte og avdøde personer med tilknytning til teater i 1990.
Last Order: Final Fantasy VII
Last Order: Final Fantasy VII (ラストオーダー -ファイナルファンタジーVII-) er en OVA fra 2005, regissert av Morio Asaka, skrevet av Kazuhiko Inukai og animert av det japanske selskapet Madhouse. Sammen med Final Fantasy VII Advent Children er den en av de to filmene i Compilation of Final Fantasy VII-serien. Filmen har ikke blitt dubbet til engelsk, men den er tekstet.
Handlingsreferat
Verden i Final Fantasy VII blir referert til som «planeten» er for sin overlevelse avhengig av en spesiell energi som kalles for Lifestream. Den enorme organisasjonen Shinra stiger etter hvert til makten, og begynner å utvinne «Livestream» gjennom Mako-reaktorer som dreper planeten. Shinra bruker Mako som energikilde, og for å manipulere styrken og evnene til deres paramilitære organisasjon, kalt for «SOLDIER»
Sephiroth, ansett som det sterkeste medlemmet av SOLDIER, blir sendt for å undersøke en Mako-reaktor som ligger i den bortgjemte landsbyen Nibelheim. Han blir ledsaget av en annen «soldier» kalt Zack. I området bruker Sephiroth mesteparten av tiden sin på å lese i Shinra Mansion, som tidligere hadde blitt brukt av en Shinra-forsker Hojo til å gjennomføre forskjellige eksperimenter. Gjennom Hojos loggbøker oppdager Sephiroth mer om fortiden hans, hvor han ble injisert med Jenovas celler.
Planeten deres hadde en gang vært bebodd av Cetra (også kjent som «Ancients») som ble nesten fullstendig ødelagt av Jenova - en utenomjordisk livsform som krasjet på planeten der 2 000 år tidligere. De begynte deretter å infisere Cetra med et spesielt virus. Etter å ha oppdaget mer om hans egen fortid, planlegger Sephiroth å drepe alle innbyggerne i landsbyen samt ødelegge resten av landsbyen Nibelheim.
William Collazo
William Collazo (født 31. august 1986 i Havanna) er en cubansk sprinter, som spesialiserer seg på 400 meter. Hans fremste medalje til nå er sølv på 400 meter ved VM i friidrett innendørs 2010 i Doha.
Karriere
Han vant bronse på 4 x 400 meter stafett ved det sentralamerikanske og karibiske mesterskapet i 2005, sammen med Dayron Martínez, Glauder Garzón og Geyman López. Ved det sentralamerikanske og karibiske mesterskapet i 2008 vant det cubanske laget gull, denne gangen løp han sammen Yunier Pérez, Omar Cisneros og Yeimer López. I tillegg kom han på fjerdeplass på 400 meter.
Han deltok ved VM i friidrett 2007, sommer-OL 2008 (både 400 meter og 4 x 400 meter) og VM i friidrett 2009, uten å nå finalen i noen av disse mesterskapene. Hans personlige rekord på 400 meter (44,93) ble satt ved VM 2009 i Berlin. Han hadde best tid i semifinalen av de som ikke kom til finalen.
I 2009 vant han gull på 400 meter ved det sentralamerikanske og karibiske mesterskapet, foran Dane Hyatt og Arismendy Peguero. Han løp på 44,96 sekunder, og vant med over et halvt sekund.
I 2011 har han deltatt i Dakar Senegal Athletics Meeting, der han fikk bronse, bak Rabah Yousif fra Sudan og Jordan Boase fra USA.
BC Hydro
BC Hydro and Power Authority, ofte omtalt som BC Hydro, er et provins-eid kraftselskap som produserer og distribuerer mesteparten av elektrisiteten i provinsen Britisk Columbia (BC) i Canada. Selskapet ble etablert i 1960, og leverer strøm til 1.7 millioner kunder i et område som omfatter 95% av provinsen. Selskapet er underlagt energidepartementet i British Columbia. Det opererer 30 vannkraftverk og tre gasskraftverk som produserer mellom 43 og 54 TWh per år. 80% av produksjonene kommer fra elvene Columbia og Peace. Distribusjonen foregår på 18.286 kilometer med høyspentledninger og 55.254 km med andre linjer. Omsetning i 2007 var $407 millioner, og selskapet hadde 4.546 ansatte. Selskapets gjeld, på flere milliarder dollar, er holdt direkte av provinsen og ikke i selskapet.
Kvalifiseringsskole
Kvalifiseringsskole (qualifying school eller q-school) er en kvalifiseringsturnering på profesjonelle golftourer. Spillere som ikke er kvalifisert for spill på touren i kraft av inntjente penger eller andre kvalifikasjoner, kan få spillerett gjennom en god plassering på kvalifiseringsskolen. Turneringen avholdes etter sesongslutt, og avhengig av plassering i turneringen får man full eller delvis spillerett på touren neste sesong.
Hamdi Benani
Han slo igjennom som tyveåring med sangen Ya Bahi El Djamel (norsk: Å, Jamal) i 1963, og dette ledet til at en livslang karriere som sanger og fiolinist. Han var nevø av M'hamed El Kourd, som var en av de fremste utøverne av musikksjangeren malouf, og takket være Hamdi Benani fikk denne sjangeren en vitamininnsprøytning. Han spilte inn sangene Mahbounati og Adala Ya Adala på plate, og begge sangene ga ham suksess. Han fikk ry som en musiker på nivå med de malouf-mestrene som hadde vært hans egne læremestre, deriblant Hassen El Annabi, Mohamed Tahar Fergani og Abdelmoumène Bentobal.
Dagens algeriske og nordafrikanske kulturelle og musikalske landskap kan ikke forstås uten at man ser hen til Hamdi Benanis rolle i dette landskapet. Han revolusjonerte malouf-sjangeren blant annet ved å tilføre den impulser fra andre musikalske sjangre. Man kan også si at han demokratiserte sjangeren ved å introdusere moderne instrumenter i sine tolkninger, og synge tekster med tematikk fra sin egen samtid.
Ivar Aasen-tunet
Ivar Aasen-tunet i Ørsta er et nasjonalt dokumentasjons- og opplevingssenter for nynorsk skriftkultur. Nybygget, som ble åpnet i juni 2000, er tegnet av arkitekten Sverre Fehn. Ivar Aasen-tunet ble tildelt arkitekturprisen Betongtavlen for 2000 og Houens fonds diplom i 2008.
Tunet ligger ved fødestedet til Ivar Aasen og inneholder store boksamlinger og utstillinger.
Nynorsk kultursentrum eier og driver tunet. Lokalene huser blant annet hovedkontoret til nynorsk-leksikonet Allkunne, med tre ansatte.
Les aventures de Robinson Crusoë
Les aventures de Robinson Crusoë er en fransk stumfilm fra 1902 regissert av Georges Méliès.
Europavei 11
E11 eller Europavei 11 er en europavei som går mellom Vierzon og Montpellier i Frankrike. Veiens lengde er rundt 570 km.
Trasé fastlagt av UNECE: Vierzon – Montluçon – Clermont-Ferrand – Montpellier.
Hørsfjell
Hørsfjell er et fjell i Bamble kommune i Telemark. Det har en høyde på 288 meter over havet og er det høyeste fjellet i kommunen.
Slovakia under Sommer-OL 2004
Slovakia under Sommer-OL 2004. Sekstifire sportsutøvere, førtiåtte menn og seksten kvinner fra Slovakia deltok i tretten sporter under Sommer-OL 2004 i Athen. Det var tredje gangen som Slovakia deltok i et sommer-OL. De kom på 29.-plass med to gull-, to sølv- og to bronsemedaljer. Padleren Michal Martikán var landets flaggbærer under åpningsseremonien.
Blood Bowl
Blood Bowl er et brettspill for to personer basert på amerikansk fotball, satt i et fantasy-univers. Det er skapt av Jervis Johnson for det britiske miniatyrspill-selskapet Games Workshop.
Spillet er lagt til Games Workshop sitt Warhammer-univers, hvor det også henter de forskjellige lagene fra. Orker, mennesker, alver, dverger, muterte rotter som man kaller Skaven, levende døde og mange flere møtes på banen for å måle krefter. Målet er å score flest touchdowns, men det er ikke grenser for stygge taklinger som spillerne kan benytte seg av. Det er alltids en fordel å sette motstanderens spillere ut av spill, enten ved kritiske skader eller direkte drap, noe dommerne ikke nødvendigvis slår hardt ned på.
The Rajah (1919)
The Rajah er en amerikansk stumfilm fra 1919, regissert av Hal Roach.
Bryting under Panamerikanske leker 1967
Bryting under Panamerikanske leker 1967. Bryting var med som en av flere øvelser under de femte Panamerikanske leker som ble arrangert i Winnipeg i Canada fra 23. juli til 6. august 1967. Det ble konkurrert i åtte vektklasser i fristil. USA ble beste nasjon, de vant alle åtte gullmedaljene.
Tapaz
Tapaz (Bayan ng Tapaz) er en kommune på Filippinene. Kommunen ligger på øya Panay, og tilhører provinsen Capiz. Folkemengden var på 51,313 innbyggere ved folketellingen i 2015.
Liste over kulturminner i Sør-Fron
Liste over kulturminner i Sør-Fron er en oversikt over fredede og/eller bevaringsverdige bygninger og elementer i Sør-Fron. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Stor haimalle
Stor haimalle, også kjent som paroonhai, er en ferskvannsfisk med bredt, flatt hode uten skjeggtråder. Undersiden er sølvfarget, og ryggen mørkebrun. Fullvoksne individer kan bli opptil tre meter lange og veie opptil 300 kg.
Unge og voksne fisk lever av krepsdyr og andre fisk. Større individer kan ta døde fugler og pattedyr.
Segeltorps IF
Segeltorps IF er et idrettslag i Segeltorp i Huddinge i Sverige. Klubben har et ishockeylag for kvinner som i 2006/2007 sesongen gikk til SM-finalen, men tapte mot AIK. 2007/2008 sesongen vant de SM-finalen mot det mot AIK 5-2. Sesongen 2009/2010 ble igjen svenske mestere. Denne gangen traff man Brynäs IF med 6-0 i finalen. Sesongen 2010/2011 vant de mot Brynäs i finalen igjen, denne gangen 2-1 i overtid.
Stor haimalle
Arten er rødlistet og regnes som kritisk truet (CE).
Segeltorps IF
Fotballklubben er i lavere divisjoner.
Aking under Vinter-OL for ungdom 2012 – Stafett
Stafett for mikslag under Vinter-OL for ungdom 2012 ble arrangert 17. januar 2012, i Kunsteisbahn Bob-Rodel Igls i Innsbruck i Østerrike.
44 utøvere fra 11 land deltok.
Bayan (Harbin)
Befolkningen var på 677,955 innbyggere i 1999.
Jean-Baptist de Belloy-Morangle
Han ble utnevnt til kardinal i januar 1803 av pave Pius VII, i en alder av 93 år, med San Giovanni a Porta Latina som tittelkirke.
Football League 2. divisjon 2003–2004
Dette er det tredje nivået i engelsk fotball. Divisjonen ble opprettet i 1920-21, men allerede påfølgende sesong valgte man å dele divisjonen i nord og sør. Denne ordningen beholdt man t.o.m. 1957-58 sesongen. Da ble det opprettet en 4. divisjon i stedet for nord og sør avdelingene. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
Tabell
K   V  U  T  MF  MM    V  U  T  MF  MM    D    P  1 Plymouth Argyle           46   17  5  1  52  13    9  7  7  33  28  +44   90  V  2 Queens Park Rangers       46   16  7  0  47  12    6 10  7  33  33  +35   83  O  3 Bristol City              46   15  6  2  34  12    8  7  8  24  25  +21   82 4 Brighton & Hove Albion   46   17  4  2  39  11    5  7 11  25  32  +21   77  O  5 Swindon Town              46   12  7  4  41  23    8  6  9  35  35  +18   73 6 Hartlepool United        46   10  8  5  39  24   10  5  8  37  37  +15   73 7 Port Vale                46   15  6  2  45  28    6  4 13  28  35  +10   73 8 Tranmere Rovers          46   13  7  3  36  18    4  9 10  23  38   +3   67 9 AFC Bournemouth          46   11  8  4  35  25    6  7 10  21  26   +5   66 10 Luton Town               46   14  6  3  44  27    3  9 11  25  39   +3   66 11 Colchester United        46   11  8  4  33  23    6  5 12  19  33   -4   64 12 Barnsley                 46    7 12  4  25  19    8  5 10  29  39   -4   62 13 Wrexham                  46    9  6  8  27  21    8  3 12  23  39  -10   60 14 Blackpool                46    9  5  9  31  28    7  6 10  27  37   -7   59 15 Oldham Athletic          46    9  8  6  37  25    3 13  7  29  35   +6   57 16 Sheffield Wednesday      46    7  9  7  25  26    6  5 12  23  38  -16   53 17 Brentford                46    9  5  9  34  38    5  6 12  18  31  -17   53 18 Peterborough United      46    5  8 10  36  33    7  8  8  22  25    0   52 19 Stockport County         46    6  8  9  31  36    5 11  7  31  34   -8   52 20 Chesterfield             46    9  7  7  34  31    3  8 12  15  40  -22   51 21 Grimsby Town             46   10  5  8  36  26    3  6 14  19  55  -26   50  R 22 Rushden & Diamonds        46    9  5  9  37  34    4  4 15  23  40  -14   48  R 23 Notts County              46    6  9  8  32  27    4  3 16  18  51  -28   42  R 24 Wycombe Wanderers         46    5  7 11  31  39    1 12 10  19  36  -25   37  R
K = Kamper spilt; V = Kamper vunnet;  U = Kamper uavgjort;  T = Kamper tapt;  MF = Mål for;  MM = Mål mot; D = Måldifferanse; P = Poeng
Denver Mint
Denver Mint er en avdeling av United States Mint, og holder til i Denver, Colorado. Denver Mint var først et privat foretak som laget private gullmynter fra gullgruver i området. Selskapet ble opprettet i 1860, og ble kjøpt av United States Mint i 1863.
I dag produserer Denver Mint mynter og sedler for sirkulasjon i USA i tillegg til minnemynter og myntsett.
Gösta Sandberg
Gösta Oskar Leonard «Knivsta» Sandberg (født 6. august 1932 i Knivsta, død 27. april 2006 i Stockholm) var en svensk fotballspiller som deltok i de olympiske leker 1952 i Helsingfors. Sandberg vant en olympisk bronsemedalje i fotball under Sommer-OL 1952 i Helsingfors. Han var med på det svenske laget som kom på tredjeplass i fotballturneringen bak Ungarn og Jugoslavia. vant kvartfinalen med 3–1 over Østerrike men i semifinalen mot tapte de med 0–6. I bronsefinalen beseiret de med 2–0. Sandberg spilte fire kamper og scoret ett mål i turneringen.
Sandberg spilte 52 landskamper og scoret ti mål for i perioden 1951–1961.
Rudolf Weber
Rudolf Weber (født 23. november 1959) er en sveitsisk handikappidrettsutøver. Han konkurrerer i langrenn og skiskyting, og konkurrerer i klassen LW11.
Fylkesvei 3692
Fylkesvei 3692 går mellom Fiane og Eikeland i Gjerstad kommune.
Frem til 2019 hadde veien betegnelsen fylkesvei 78 (Aust-Agder).
Per Tofte
Per Tofte (født 24. januar 1935) er en norsk skuespiller. Han har filologisk embetseksamen med fransk hovedfag og har gått på Trøndelag Teaters elevskole. Tofte har arbeidet ved teatrene i Trondheim, Oslo, Stavanger og ved Riksteatret. Han er en av initiativtagerne til Peer Gynt-stemnet ved Gålåvatnet hvor han selv spilte tittelrollen fra 1989 til 1994.
Tofte turnerte med egen enmannsforestilling av Peer Gynt for Riksteatret og i Frankrike og fremførte sin egen kabaret-forestilling Peer, du lyver for turné og NRK TV. I 2000 og 2001 spilte han 100 forestillinger på Théâtre Marigny i Paris av La dame aux Camélias. Av andre roller han har spilt er blant andre Byfogd Stockmann i En folkefiende, Gamle Ekdal i Vildanden, Ludvig XIII i De tre musketerer, faren i Ballerina, Anton Tsjekhov i Tsjekhov-Tsjekhova og Orlando i As You Like It. Han spilte i en rekke norske filmer fra slutten av 1960-tallet, blant annet hovedroller i Døden i gatene, Lukket avdeling og 3. Han har også spilt i blant annet God natt da, elskede i 2008, Jag etter vind i 2013, Lilyhammer i 2014, Valkyrien i 2016, Best før... i 2016 og Roeng kommune i 2016.
Kagera (region)
Kagera er en av Tanzanias 30 administrative regioner. Den ligger i det nordvestlige hjørnet av Tanzania, og grenser til Uganda i nord, Rwanda og Burundi i vest, regionene Kigoma og Shinyanga i sør, regionen Mwanza og Victoriasjøen i øst. Regionen har et areal på 39,627 km², og hadde ved den nasjonale folketellingen i 2012 en befolkning på 2,458,023. Regionhovedstaden er Bukoba.
Per Tofte
Per Tofte avsluttet sin teaterkarriere i 2018 med musikalen Bør Børson jr på Teater Innlandet.
Kagera (region)
Kagera ligger mellom 1°00' og 2°45' sør og 30°25' og 32°40' øst. Dette omfatter en stor del av Victoriasjøen. Regionen er Tanzanias 15. største, og arealmessig utgjør den ca. 3,2% av Tanzanias areal på 883,749 km².
Regionen ble tidligere kalt West Lake. Den ble omdøpt til Kagera etter krigen mellom Uganda og Tanzania, da Idi Amin forsøkte å annektere regionen. Den er oppkalt etter elva Kagera, som renner fra Rwanda og gjennom Tanzania før den munner ut i Victoriasjøen.
Distrikter
Regionen Kagera er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012.
Polen under OL
Polen deltok første gang i olympiske leker under Sommer-OL 1924 i Paris, og har siden deltatt i alle påfølgende sommerleker unntatt Sommer-OL 1984 i Los Angeles som de boikottet. Polen har deltatt i samtlige vinterleker.
William S. Hart
William Surrey Hart (født 6. desember 1864 i Newburgh i New York, død 23. juni 1946) var en amerikansk skuespiller fra stumfilmens æra, manusforfatter, regissør og produsent.
Liv og virke
William hadde to brødre og fire søstre og hans far var av irsk herkomst, og hans mor hadde tyske forfedre.
Hart var spesielt interessert i å lage realistiske vestlige filmer. Filmene hans er kjent for sine autentiske kostymer og rekvisitter. På 1920-tallet hadde Hart flere roller robuste westernfilmer med triste kostymer og moralistiske temaer som gradvis falt av moten.
For sine mange bidrag til filmindustrien ble William S. Hart tildelt en stjerne på Hollywood Walk of Fame ved 6363 Hollywood Boulevard.
New Orleans Jazz & Heritage Festival
New Orleans Jazz & Heritage Festival (ofte referert til New Orleans Jazz Fest) er en jazzfestival holdt i New Orleans, USA etablert i 1970.
Vladimer Gegeshidze
Vladimer Gegeshidze (født 10. februar 1985) er en georgisk bryter som konkurrerer i gresk-romersk stil i 84-kilosklassen. Han representerte landet sitt under Sommer-OL 2012 i London, der han ble utslått i omspillet.
Mesophthalma
Mesophthalma er en slekt av dagsommerfugler som tilhører familien Riodinidae.
Stan R. Day jr.
Stan R. Day jr. er gründer, konsernsjef og styreformann av SRAM Corporation.
Mesophthalma
Utseende
Små (vingespenn 25-30 millimeter) sommerfugler med avrundede vinger. Oversiden er grålig-blå med svarte tverrstriper, og en litt avlang øyeflekk på forvingen. Undersiden er mønstret som oversiden, men grunnfargen er brun.
Stan R. Day jr.
Day har en bachelorgrad i business fra Tulane University og en MBA fra Kellogg Graduate School of Management. Etter at han fikk sin MBA, jobbet Day tre år ved Molex Inc., en elektronikkprodusent.
Mesophthalma
Levevis
Disse sommerfuglene lever i skog, særlig tropisk regnskog.
Stan R. Day jr.
Stan Day stiftet SRAM i Chicago i 1987, med Sam Patterson (produktdesigner som designet Grip Shift) og to andre bekjente. Day samlet sammen en gruppe investorer i løpet av sommeren 1987 og satte opp et kontor i inkubatoren Fulton-Carroll drevet av the Industrial Council of Northwest Chicago. Innen utgangen av 1988 var om lag et dusin medarbeidere ansatt, enkelte fra Days tidligere arbeidsgiver Molex. Selv tok han rollen som daglig leder og Patterson leder for forskning og utvikling. Selskapet ble registrert som OLLO Sykkel Components, Inc., men navnet ble endret et par måneder senere. Selskapet er idag en global produsent av sykkelkomponenter med 2500 ansatte i 13 steder rundt om i verden, og inntekter på en halv milliard dollar (2008). Day har ledet selskapet fra oppstarten til idag.
Mesophthalma
Utbredelse
Slekten er utbredt i Guyana (alle tre landene) og i Amazonas-bassenget i Brasil.
Stan R. Day jr.
Day er fra en familie av gründere. Hans far var direktør i Champion Home Builders.
Les Trésors de Satan
Les Trésors de Satan er en fransk stumfilm fra 1902 regissert av Georges Méliès.
La Clownesse fantôme
La Clownesse fantôme er en fransk stumfilm fra 1902, regissert av Georges Méliès.
Handling
Men når jenta kommer seg ut av den andre enden, blir hun forvandlet til en mann - som igjen forandrer seg tilbake til jenta kort tid senere. Jenta blir deretter plassert på et bord, og bordet fjernes ved magi. Men til alles forbauselse forblir jenta i sin stilling, tilsynelatende hvilende i luften uten noe å støtte seg på.
Eva Longoria
Eva Jacqueline Longoria (født 15. mars 1975 i Corpus Christi i Texas) er en Golden Globe-nominert meksikansk-amerikansk skuespiller. Hun er mest kjent for rollen som Gabrielle Solis i TV-serien Frustrerte fruer og som Kate i Over Her Dead Body. Hun er også en internasjonal fotomodell, og har figurert i flere høyprofilerte reklamekampanjer samt i magasiner som Marie Claire, Seventeen og Cosmopolitan.
Tidlig liv
Longoria ble født i Corpus Christi i Texas, og hadde meksikansk-amerikanske katolske foreldre. Hun var yngst av fire jenter. Det var Eva og Melissa som var minst av de fire jentene. Eva Longoria ble uteksaminert som bachelor of science ved Texas A&M University - Kingsville. Mens hun gikk på skolen vant hun tittelen «Miss Corpus Christi, USA» i 1998. Etter å ha fullført college ble hun med i en talentkonkurranse som skulle føre henne til Los Angeles, og kort tid etterpå ble hun oppdaget av et modellbyrå, og fikk kontrakt. Hun er 157 cm høy.
Karriere
Longoria fikk sin første rolle i TV i 2000, da hun hadde en gjesteopptreden i Beverly Hills, 90210. Senere hadde hun en gjesteopptreden i General Hospital det samme året, og deretter kom det store gjennombruddet da hun fikk en større rolle i den populære amerikanske såpeoperaen The Young and the Restless. Etter å ha forlatt The Young and the Restless fikk hun en rolle i den nå kansellerte TV-serien Dragnet, før hun hadde et par roller i TV-filmer.
I 2004 fikk hun rollen som skulle gjøre henne til A-kjendis, som «Gabrielle Solis» i TV-serien Frustrerte fruer. Serien ble en sensasjon over natten, og Longorias karriere tok av. Hun skapte oppstyr ved MTV Video Music Awards i 2005 da hun møtte opp i en badedrakt for å introdusere Mariah Careys opptreden, og hun spøkte med at hun «ikke ville la en liten orkan hindre henne i å ha på seg badedrakt». Hun ble også L'Oréals ansikt utad da hun signerte en kontrakt med firmaet. Til tross for suksessen var hun den eneste av hovedrolleinnehaverne i Frustrerte fruer som ikke ble nominert til en Emmy ved utdelingen i 2005.
Kort tid etter sin debut i Frustrerte fruer, hadde Longoria hovedrollen i en dårlig mottatt film som ble lansert direkte på video, ved navn Carlita's Secret, en film hun også var medprodusent av. I 2005 ble hun premiert for sin opptreden som «Gabrielle Solis» i Frustrerte fruer, da hun ble nominert til en Golden Globe for beste opptreden av en skuespillerinne i en TV-serie – musikal eller komedie sammen med medskuespillerne. Hun har også en rolle sammen med Michael Douglas og Kiefer Sutherland i thrilleren The Sentinel fra 2006, en rolle som var hennes første i en kinofilm. Longoria er ofte med på lister over Hollywoods peneste mennesker, og havnet på førsteplass på Maximes liste over de heiteste kvinnelige stjernene i 2005 og 2006, og dermed den første kvinnen som toppet listen to år på rad.
I 2006 opptrådte Longoria i Jessica Simpsons musikkvideo til «A Public Affair» sammen med Christina Milian, Christina Applegate, Ryan Seacrest, Maria Menounos og Andy Dick.
I 2007 hadde den actionfylte filmen Harsh Times, der Eva Longoria hadde en av hovedrollene, premiere.
Personlig liv
Longoria var gift med General Hospital-stjernen Tyler Christopher fra 2002 til 2004, og var i den perioden kreditert Eva Longoria Christopher i filmer hun medvirket i. 30. november 2006, forlovet Eva Longoria seg med den franske basketballstjernen Tony Parker som hun møtte i 2006. De giftet seg 6. juli 2007 i Paris. I 2008, åpnet Longoria sin egen restaurant i Hollywood. Den heter Beso, som betyr kyss på spansk. Høsten 2010 tok Longoria Parker ut skilmisse etter at hun oppdaget at hennes ektemann hadde vært utro.
Politikk og veldedighet
Eva Longoria har bidratt til en rekke veldedige organisasjoner til fordel for bl.a. mishandlede og psykisk utviklingshemmede barn, bekjempelsen av kreft og minoritetsspørsmål. I 2009 påbegynte hun masterstudier i samfunnsvitenskap ved California State University. Hun var også aktiv på vegne av president Barack Obamas gjenvalgskampanje i 2012.
Fylkesvei 3690
Fylkesvei 3690 går mellom Fiane og Brokeland i Gjerstad kommune. Veien er 515 meter lang.
Frem til 2019 hadde veien betegnelsen fylkesvei 77 (Aust-Agder).
Ovidiu Hoban
Ovidiu Hoban (født 27. desember 1982) er en rumensk fotballspiller som spiller for den israelske klubben Hapoel Be'er Sheva.
Landslaget
4. juni 2013 fikk han sin første landskamp for mot Trinidad og Tobago.
Han ble tatt ut i s EM-tropp til EM i Frankrike 2016.
Liste over Nord-Ossetias overhoder
Under følger en liste over Nord-Ossetias overhoder. Navnene er transkribert fra russisk.
Den nord-ossetiske autonome oblast 1924–1936 / Den nord-ossetiske autonome sosialistiske sovjetrepublikk 1936–1990 / Den nord-ossetiske sosialistiske sovjetrepublikk 1990–1993 / Republikken Nord-Ossetia 1993–1994 / Republikken Nord-Ossetia-Alania 1994–
Rúsdrekkasøla Landsins
Rúsdrekkasøla Landsins er et offentlig monopolselskap for salg av alkoholholdig drikke på Færøyene. Selskapet har butikkutsalg og leveringssteder på de fleste større steder på øyene.
Rúsdrekkasøla Landsins ble etablert av Lagtinget i 1992, etter mønster av monopolselskaper i andre nordiske land: Vinmonopolet i Norge, Systembolaget i Sverige, Alko i Finland og Vínbúð på Island.
Etableringen av Rúsdrekkasøla Landsins avsluttet den lange forbudstiden på Færøyene.
Eksterne lenker
Prohibition auf den Färöern
Ivar Aasen-instituttet
Forskingssenteret tilbyr mastergradsstudium i nynorsk skriftkultur, arrangerer seminar og fagmøter, har egen skriftserie og samarbeider med Nynorsk kultursentrum i Hovdebygda i Ørsta. Instituttet har fire ansatte.
Alabama-Coosa River
Alabama-Coosa River, også kjent som Mobile River, er et totalt 1 200 km langt vassdrag i USA. Elven får vann fra elvene Oostanaula (70km) og Etowah i den sørvestligste enden av Appalachene, og blir under navnet Coosa (460 km) en tilførselselv til elven Alabama (502 km) som flyter sammen med sideelven Tombigbee River (325 km), og hvor begge disse via Mobile River (72 km) renner ut i Mexicogulfen ved storbyen Mobile. Hele nedbørfeltet er på om lag 115 000 km².
Ramuntcho (1919)
Handling
Ramuntcho, en ung smugler, elsker Gracieuse og de to vil gjerne gifte seg. Men moren til Gracieuse, Dolorès, er ikke interessert i at datteren hennes skal gifte seg med ham. Ramuntcho reiser deretter til Amerika for å søke lykken, og i håp om å tjene penger. Men etter han kommer tilbake, oppdager Ramuntcho at Gracieuse - som har blitt tvunget av moren sin - har begynt som nonne.
Alabama-Coosa River
Hele elvesystemet renner gjennom delstatene Georgia og Alabama med en vestlig sideelv også fra delstaten Mississippi i vest. Lengden er vanskelig å måle, særlig i Alabama-elven, fordi denne og Coosa er sterkt preget av meandere som stadig forlenger elvenes lengde. Hele nedbørsområdet er på 115 000 km². Elven er sterkt utbygd, med seks demninger i Coosa og tre i Alabama. Elven renner gjennom Alabama-statens beste jordbruksområde og har jernbaneforbindelse til gruvesamfunnene nord i delstaten. Elven renner gjennom storbyen Montgomery i Alabama, og det er på dette stedet at den skifter navn fra Coosa til Alabama.
Trond S. Paulsen
Trond S. Paulsen (født 27. mars 1946 i Oslo) er en norsk advokat med møterett for Høyesterett og forfatter.
Ravished Armenia (film)
Handling
Historien følger det armenske folkemordet, basert på beretningen fra en overlevende ved navn Aurora Mardiganian.
Trond S. Paulsen
Paulsen er magister i statsvitenskap, Oslo,1968, fransk statsstipendiat 1969-70, CAAE, Université de Nice, 1970, cand. jur., Oslo, 1981, NATO Defense College 1987-88 (Roma). Paulsen arbeidet i Fiskeridepartementet 1970-82 og 1983-89 (ekspedisjonssjef), dommerfullmektig i Tønsberg 1982-83. Han var sekretær for Regjeringens rådgivende utvalg for fiskerispørsmål under medlemskaps- og handelsavtaleforhandlingene med EF (EU) i 1970-73. Norsk delegat blant annet til FNs havrettskonferanser og til forhandlinger (1976) om opprettelsen av Norges økonomiske sone på 200 nautiske mil.
Advokat siden 1989, arbeider særlig med saker innen fiskerirett, internasjonal handel, forvaltningsrett og EU-rett. Han var advokat for den norske fiskerinæringen 1990-2012 i dumpingsakene mot norsk oppdrettsfisk i EU.
Paulsen ledet Regjeringens ”Eierskapsutvalget for fiskefartøyer”, (NOU 2002:13).
I 2008 skrev Paulsen boka Iskald krig , som vakte stor oppmerksomhet.
Nynorsk kultursentrum
Nynorsk kultursentrum er en ideell stiftelse som arbeider for nynorsk skriftkultur i gjensidig samarbeid med Ivar Aasen-instituttet i Volda. Stiftelsen eier og driver Ivar Aasen-tunet, og gjennomfører et bredt kulturprogram året rundt. Høgdepunktet er Dei Nynorske Festspela i slutten av juni, en årlig feiring av den nynorske skriftkulturen.
21 fylker, kommuner, utdanningsinstitusjoner, kulturinstitusjoner og organisasjoner står bak stiftelsen: Noregs Mållag, Noregs Ungdomslag, Litteraturselskapet Det Norske Samlaget, Det norske teatret, Sunnmøre Museum, Møre og Romsdal fylkeskommune, Ørsta kommune, Høgskulen i Volda, Volda kommune, Møreforsking Volda, Ivar Aasen-instituttet, Landssamanslutninga av nynorskkommunar, Vestmannalaget, Universitetet i Bergen, Møre Folkehøgskule, Universitetet i Tromsø, Rogaland fylkeskommune, Sogn og Fjordane fylkeskommune, Norges teknisk-naturvitenskapelige universitet, Hordaland fylkeskommune og Universitetet i Oslo.
Stiftelsen ble opprettet 31. august 1993 og er organisert med et styre og et råd.
Mediedesign
Mediedesign er et fagfelt og programområde innen medier og kommunikasjon i videregående opplæring i Norge.
Utdanningen tilbys også på høyere utdanninsinstitusjoner, som blanet annet Høgskolen i Telemark, Høgskulen i Volda og Høgskolen i Gjøvik.
Tachyusini
Tachyusini er en gruppe (stamme) av biller som hører til familien kortvinger.
Utseende
Små (2–4 mm), avlange og ofte svarte på farge. Hodet er mer eller mindre avrundet firkantet med små fasettøyne, antennene, som sitter festet mellom fasettøynene, er vanligvis ganske lange og ofte fortykkede mot spissen. Kroppen er oftest tett og fint punktert og knapt hårete, beina er slanke, føttene gasnke lange og tynne. Mange av artene ligner hverandre sterkt og man må ofte dissekere ut kjønnsorganene for å bestemme dem.
Levevis
Disse små billene kan finnes nær sagt over alt på landjorden, og er særlig tallrike i strø og kompost.
Visuddhimagga
Vishuddhimagga betraktes som den viktigste Theravāda-teksten utenfor Palikanonen. Den er beskrevet som et «knutepunkt for en komplett og sammenhengende metode for en eksegese til Tipitaka», men har også blitt kritisert for sine ikke-kanoniske sideveier og dens fortolkning av buddhismens meditasjon.
New Orleans Mint
New Orleans Mint holdt til i New Orleans, Louisiana, som en avdeling av United States Mint fra 1838 til 1861 og fra 1879 til 1909. I løpet av disse årene ble det produsert over 427 millioner gull- og sølvmynter av de fleste valørene som sirkulerte i USA, totalt pålydende var over 307 millioner dollar.
Skeikampen (fjell)
Skeikampen er et fjell i Gausdal kommune i Innlandet fylke. Det har en høyde på 1 124 meter over havet. Fjellet ligger ved bygda Skei. Sør- og vestsiden av fjellet er utbygd med en rekke alpinanlegg, kjent som vintersportsstedet Skeikampen.
The Twentieth Century Tramp; or, Happy Hooligan and His Airship
The Twentieth Century Tramp; or, Happy Hooligan and His Airship er en amerikansk stumfilm fra 1902 regissert av Edwin S. Porter.
Sprint-NM på skøyter junior 1998
Sprint-NM på skøyter junior 1998 ble avholdt 31. januar og 1. februar 1998 på Savalen kunstisbane på Savalen i Tynset.
Teknisk arrangør var Leinstrand Idrettslag. Mesterskapet var terminfestet arrangert på Leangen kunstisbane, men ble flyttet til Savalen da aggregatet for kunstis på hurtigløpsbanen på Leangen var slått av, og naturisen ikke var stabil og god nok for dette mesterskapet.
Juniornorgesmestere i sprint ble Hedvig Bjelkevik, Arendal SK for damene, og Kjetil Johansen Amundrud, Brandbu IF for herrene.
Luhe
Luhe kan være:
Fagernes flyplass, Strandefjorden
Fagernes flyplass, Strandefjorden er en flyplass som Valdres Flyklubb anlegger vinterstid på Strondafjorden ved Fagernes i Nord-Aurdal kommune. Flyplassen brukes først og fremst til seilflyaktivitet. Påsken er høydepunktet for aktiviteten med mange tilreisende.
Jules Bianchi
Jules Bianchi (født 3. august 1989 i Nice i Frankrike, død 17. juli 2015 samme sted) var en fransk racerfører. Han kjørte i Formel 1 i og  for Marussia-teamet. Han hadde tidligere konkurrert i Formel 3, GP2 og Formel Renault 3,5-liter. Han døde som følge av skader han pådro seg i et krasj under Japans Grand Prix 2014.
Tidlig karriere
I 2007 gikk Bianchi over fra gokart til det franske Formel Renault 2,0-mesterskapet for SG Formula, og avsluttet sesongen som mester. Han ble deretter signert til å kjøre for Formel 3 Euroseries-teamet ART Grand Prix.
Bianchi fortsatte i F3 Euroseries i 2009, som den første av ARTs førere ved siden av nybegynnerne Valtteri Bottas, Esteban Gutiérrez og Adrien Tambay. med åtte seire sikret Bianchi tittelen med et løp igjen å kjøre, og sikret seg deretter en niende seier på Hockenheim.
Bianchi kjørte deretter for ART i GP2 og GP2 Asia, hvor han tok tredjeplassen sammenlagt i GP2 både i 2010 og 2011, samt andreplassen i GP2 Asia i 2011.
I 2012 gikk han over til Formel Renault 3,5-liter, hvor han tidligere hadde kjørt et enkelt løp i 2009. Han kjørte her for Tech 1 Racing, og fullførte sesongen på andreplass i mesterskapet.
Formel 1
Bianchi kom inn i Formel 1 i 2011 som testfører for Ferrari, og han hadde en lignende rolle for Force India den påfølgende sesongen. I 2013 fikk han et racesete hos Marussia, og kom på 15.-plass i sitt debutløp i Australia. Han endte sesongen på 19.-plass i mesterskapet, men tok ingen mesterskapspoeng. Hans beste resultat i debutsesongen var en trettendeplass i Malaysia. I oktober 2013 bekreftet teamet at han også skulle kjøre for dem også i. I Monacos Grand Prix 2014 kom han på niendeplass og sikret dermed de første mesterskapspoengene for både seg selv og for Marussia.
Under Japans Grand Prix den 5. oktober 2014 var Bianchi involvert i en ulykke da han under kraftig regnvær mistet kontroll over bilen og kolliderte med en krantruck som var i ferd med å fjerne Adrian Sutils Sauber som hadde kjørt ut tidligere. Bianchi pådro seg en diffus axonal skade og ble liggende i koma på sykehus, først i Japan og siden i Nice i Frankrike, hvor han 17. juli 2015 døde av skadene. Dette var første gang siden Ayrton Sennas dødsfall i 1994 at en fører omkom som følge av skader pådratt under et Formel 1-løp.
Fullstendige GP2-resultater
(Forklaring) (Resultater i uthevet skrift indikerer pole position, kursiv indikerer raskeste runde)
Fullstendige GP2 Asia-resultater
(Forklaring) (Resultater i uthevet skrift indikerer pole position, kursiv indikerer raskeste runde)
Fullstendige resultater for Formel Renault 3,5-liter
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellene:
Jelle Nijdam
Jelle Nijdam (født 16. august 1963 i Zundert, Noord-Brabant) er en nederlandsk tidligere profesjonell landeveissyklist. Nijdam ble profesjonell etter sommer-OL i Los Angeles. Han deltok i Tour de France ti ganger, og vant seks etapper.
Tasso Adamopoulos
Tasso Adamopoulos (født i juni 1944 i Paris, død 2. januar 2021 samme sted ) var en fransk fiolinist av gresk avstamning.
Biografi
Tasso Adamopoulos var bror til fiolinisten og dirigenten Thanos Adamopoulos og til fiolinisten Eve Adamopoulos.
Etter musikkstudier i Israel ble han solofiolinist ved Rotterdams Philharmonisch Orkest som 19-åring. Deretter var han solofiolinist ved Orquestra Gulbenkian (Lisboa), så Ensemble orchestral de Paris og Orchestre national de France fra 1980 til 1990. Fra 1990 var han soloist ved Orchestre National Bordeaux Aquitaine og medlem av Sartory-trioen, sammen med Roland Daugareil og Étienne Péclard.
Han underviste dessuten ved Conservatoire national supérieur de musique et de danse de Lyon og ved Conservatoire de Bordeaux der han hadde ansvar for fiolinklassens utviklingssyklus.
Han spilte på en Landolfi fiolin datert 1755.
Adamopoulos, som hadde kreft, døde 76 år gammel i Paris den 2. januar 2021 etter å ha blitt rammet av covid-19.
Harry Hamlin
Harry Robinson Hamlin (født 30. oktober 1951 i Pasadena, California) er en amerikansk skuespiller. Hamlin er kjent for sin rolle som Perseus i fantasy-filmen Gudenes krig fra 1981, og som Michael Kuzak i den juridiske drama-serien LA Law.
Som tenåring studerte Hamlin ved Flintridge Preparatory School, i nærheten av Pasadena, og senere ved The Hill School, en privat internatskole i Pennsylvania, hvor han spilte fotball og lacrosse. Hamlin studerte senere ved University of California i Berkeley og han var medlem for det nasjonale brorskapet Delta Kappa Epsilon, som han ble utnevnt til president for i 1972. Hamlin ble uteksaminert fra Yale University med en \grad i drama og psykologi i 1974. Hamlin deltok deretter ved American Conservatory Theatre's Advanced Actor Training Program der han studerte skuespill og teater.
Haykel Achouri
Haykel Achouri (født 29. august 1984) er en tunisisk bryter som konkurrerer i gresk-romersk stil i 84-kilosklassen. Han representerte landet sitt under Sommer-OL 2012 i London, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i første runde.
Diplom
Et diplom (fra gresk diploos, «[noe som er brettet] dobbelt») er i moderne forstand et dokument som bekrefter at en person har gjennomført en utdanning eller et kurs, eller har fullført en bragd. I noen land kalles et diplom utstedt av et universitet for testamur eller testimonium.
Historiske diplomer
Historisk sett er diplomer aktstykker fra middelalderen, særlig rettsakter. Norske diplomer fra middelalderen er samlet i Diplomatarium Norvegicum. I Riksarkivet finnes en egen samling, Diplomsamlingen.
Titler med diplom
Ordet diplom kan inngå i titler, som for eksempel diplom markedsøkonom. Slike titler er rangert under de egentlige akademiske titler, men viser at en person har en viss formell utdanning innen området. De utstedes særlig av utdanningsinstitusjoner som ikke har status som høyskole eller universitet.
Diplomeksamen
Diplomeksamen er i Norge betegnelse på den høyeste eksamenen ved flere høyskoler. Studentene oppnår diplom etter å ha gjennomført en omfattende, selvstendig fagoppave.
Julius (sjimpanse)
Julius (født 26. desember 1979 i Kristiansand Dyrepark) er en sjimpanse som ble kjent over hele Norge da NRK i begynnelsen av 1980-årene sendte fire programmer om hans første leveår blant mennesker og gradvise tilbakeføring til dyreparken der han var født. Artisten Terje Formoe laget og spilte inn en sang om sjimpansen som også ble svært kjent. Sjimpansen Julius ble et av Kristiansand Dyreparks viktigste trekkplastre. Det ble senere utgitt en bok om livet til sjimpansen Julius.
Fødsel og oppvekst
Julius ble født 2. juledag 1979 og avvist av sin mor, Sanne, i tiden etter fødselen. Halvannen måned gammel ble Julius oppdaget utenfor morens rom i sjimpanseinnhegningen. Han lå alene og gråt klagende. Det viste seg at noen hadde bitt fingeren av ham, og at Sanne ignorerte den gråtende ungen. For å redde livet hans besluttet dyrepasserne å hente ham ut fra sjimpanseflokken. Sjimpanseungen bodde først en liten periode hjemme hos dyreparkens dyrlege, slik at han fikk den nødvendige pleien. Etter kort tid ble Julius flyttet til dyreparkens direktør Edvard Moseids familie, hvor han bodde med direktørens daværende kone, Marit, samt døtrene Ane og Siv. Han feiret jul og bursdager hos familien Moseid, og ble behandlet som et fullverdig medlem av familien. Da Julius var ett år gammel, startet Moseid og dyreparkens ansatte arbeidet med å gjenintrodusere Julius til sjimpanseflokken. Julius fikk overnatte enkelte netter i dyreparken, men bodde ikke i dyreparken på fulltid før han var nærmere fem år.
Intensjonen var at Julius skulle bli opptatt i sjimpanseflokken på linje med de andre sjimpansene, men Julius hadde tydelige atferdsvansker. Dyreparken bygget derfor en adskilt bolig for Julius ved siden av de andre sjimpansene, og kalte Julius' nye hjem for «Juliusgrotta». De første årene som voksen levde han isolert fra sjimpanseflokken i Juliusgrotta. Han slet med å finne sin plass blant sjimpansene, og hørte samtidig ikke til hos menneskene heller. Dyreparken forsøkte også å finne en make til Julius. Den første ble Miff, i 1996. Det viste seg imidlertid at Miff allerede var gravid da hun kom sammen med Julius. Han var aggressiv både mot Miff og ungen, så Julius og Miff måtte skilles. Senere har han hatt kortere forhold med Dixi og Josefine.